Α4-0124/96

Ψήφισμα σχετικά με το πρόβλημα του χουλιγκανισμού και της ελεύθερης κυκλοφορίας των οπαδών των ποδοσφαιρικών ομάδων

Το Ευρωπαϊκό Κοινοβούλιο,

- έχοντας υπόψη τις προτάσεις ψηφίσματος που κατατέθηκαν από:

α) τον κ. David για την ελεύθερη κυκλοφορία των οπαδών ποδοσφαιρικών ομάδων, (Β4-0184/94),

β) τον κ. Coene σχετικά με μια συντονισμένη στρατηγική στον τομέα της καταπολέμησης του χουλιγκανισμού, στο πλαίσιο του σεβασμού των δημόσιων ελευθεριών (Β4-0218/94),

γ) τους βουλευτές Ligabue και Mezzaroma για τις εκδηλώσεις βίας στα στάδια (Β4-0503/95)

- λαμβάνοντας υπόψη την οδηγία του Συμβουλίου της 25ης Φεβρουαρίου 1964 για το συντονισμό των ειδικών μέτρων προς τους αλλοδαπούς στον τομέα μετακίνησης και διαμονής που δικαιολογούνται από λόγους δημόσιας τάξης, ασφάλειας και υγείας (64/221/ΕΟΚ) ((ΕΕ 56 της 04.04.1964, σελ. 850 )),

- έχοντας υπόψη την Ευρωπαϊκή Σύμβαση Ανθρωπίνων Δικαιωμάτων και ιδιαίτερα το πρωτόκολλο αριθ. 4 που αφορά τα δικαιώματα της ελευθερίας κινήσεων, της αναχώρησης και της επιστροφής ενός ατόμου στη χώρα του,

- λαμβάνοντας υπόψη την Ευρωπαϊκή Σύμβαση της 19ης Αυγούστου 1985 για τη βία και τις βίαιες εκδηλώσεις των θεατών κατά τη διάρκεια αθλητικών εκδηλώσεων και ιδίως ποδοσφαιρικών αγώνων,

- λαμβάνοντας υπόψη το ψήφισμά του της 11ης Ιουλίου 1985 για τα απαραίτητα μέτρα που πρέπει να ληφθούν για την καταπολέμηση του βανδαλισμού και της βίας στον αθλητισμό ((ΕΕ C 229 της 09.09.1985, σελ. 99)),

- λαμβάνοντας υπόψη το ψήφισμά του της 22ας Ιανουαρίου 1988 για το βανδαλισμό και τη βία στον αθλητισμό ((ΕΕ C 049 της 22.02.1988, σελ. 168)),

- έχοντας υπόψη τα ψηφίσματά του της 10ης Οκτωβρίου 1990 σχετικά με την έκθεση της Εξεταστικής Επιτροπής για το ρατσισμό και τη ξενοφοβία ((ΕΕ C 284, της 12.11.1990, σελ. 57)),

- έχοντας υπόψη την ανακοίνωση της Επιτροπής προς το Κοινοβούλιο και το Συμβούλιο της 31ης Ιουλίου 1991 σχετικά με «Ευρωπαϊκή Κοινότητα και ο αθλητισμός» (SEC(91) 1438),

- λαμβάνοντας υπόψη το ψήφισμά του της 6ης Μαΐου 1994 για την Ευρωπαϊκή Ένωση και τον αθλητισμό ((ΕΕ C 205 της 25.07.1994, σελ. 486.)),

- έχοντας υπόψη το ψήφισμα (76) 41 της Επιτροπής Υπουργών του Συμβουλίου της Ευρώπης που καλείται «Ευρωπαϊκή Χάρτα Αθλητισμού για όλους»,

- έχοντας υπόψη τη Σύσταση περί ανταλλαγής πληροφοριών επί τη ευκαιρία σημαντικών γεγονότων που εγκρίθηκε από το Συμβούλιο στις 30 Νοεμβρίου 1994, και έχοντας υπόψη τη Σύσταση περί του ποδοσφαιρικού χουλιγκανισμού που εγκρίθηκε από το Συμβούλιο στις 19 Μαρτίου 1996,

- λαμβάνοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Πολιτισμού, Νεότητας, Παιδείας και Μέσων Ενημέρωσης (Α4-0124/96),

A. υπογραμμίζοντας τη συμβολή του αθλητισμού στον αμοιβαίο σεβασμό και την κατανόηση μεταξύ των προσώπων και των λαών,

Β. ανήσυχο από τις εκρήξεις βίας που μπορούν να πραγματοποιηθούν κατά τη διάρκεια αθλητικών εκδηλώσεων και ιδίως ποδοσφαιρικών αγώνων, τόσο εντός όσο και εκτός του αγωνιστικού χώρου,

Γ. πεπεισμένο ότι η βία που παρατηρείται σε αθλητικές συναντήσεις και ποδοσφαιρικούς αγώνες αποτελεί συχνά σύμπτωμα μιας πολύ βαθύτερης κρίσης στην κοινωνία η οποία χρειάζεται να μελετηθεί προσεκτικά,

Δ. συγκλονισμένο από τις εκδηλώσεις και τις ρατσιστικές επιθέσεις των οποίων είναι θύματα οι έγχρωμοι παίκτες, οι εβραίοι ή διαφορετικής εθνικής ή εθνοτικής προελεύσεως,

Ε. εκφράζοντας ανησυχία για τους τρόπους με τους οποίους οι εξτρεμιστικές οργανώσεις σκοπίμως εκμεταλλεύονται τη βία που συνδέεται με τον αθλητισμό συμπεριλαμβανομένων της χειραγώγησης και διείσδυσης ομάδων χούλιγκανς,

ΣΤ. λαμβάνοντας υπόψη τη σημασία των μέσων μαζικής ενημερώσεως για να προληφθεί η βία στον αθλητισμό και για να ενισχυθεί το ιδανικό του αθλητισμού, το ευ αγωνίζεσθαι και ο αμοιβαίος σεβασμός,

Ζ. εκφράζει την επιθυμία να ενισχυθεί η συνεργασία για τον έλεγχο των διασυνοριακών ποδοσφαιρικών επεισοδίων που έχουν σχέση με τη βία και τον ρατσισμό εντός της Ευρωπαϊκής Ένωσης,

Η. έχοντας υπόψη την οδηγία της 25ης Φεβρουαρίου 1964 που αναφέρει (άρθρο 3) ότι τα μέτρα δημοσίας τάξεως και δημοσίας ασφάλειας πρέπει να βασίζονται αποκλειστικά και μόνο στην προσωπική συμπεριφορά του ατόμου που αποτελεί αντίκειμενο των μέτρων, ενώ η απλή ύπαρξη ποινικών καταδίκων δεν μπορεί να έχει ως αποτέλεσμα τη λήψη αυτών των μέτρων,

Θ. έχοντας υπόψη ότι τα θύματα του χουλιγκανισμού απαριθμούνται μεταξύ άλλων στα άτομα που κατοικούν πλησίον των σταδίων, στους κατοίκους των χωρών υποδοχής των ποδοσφαιρικών αγώνων αλλά επίσης μεταξύ των ιδίων των οπαδών,

Ι. λαμβάνοντας υπόψη ότι τα θύματα βανδαλισμών και βίαιης συμπεριφοράς εκ μέρους των οπαδών συχνά υφίστανται σοβαρές υλικές και/ή σωματικές βλάβες, οι οποίες έχουν σειρά επιπτώσεων και σε ψυχολογικό επίπεδο,

ΙΑ. λαμβάνοντας υπόψη ότι οι δημόσιες αρχές, οι αθλητικές οργανώσεις, οι εθνικοί σύνδεσμοι, οι σύλλογοι και οι παίκτες έχουν διαφορετικές αλλά συμπληρωματικές μεταξύ τους ευθύνες στον αγώνα κατά της βίας και της κακής συμπεριφοράς των θεατών, και ότι πρέπει, ως εκ τούτου, να συνδυάσουν τις προσπάθειές τους σε διαφορετικά επίπεδα,

ΙΒ. διαπιστώνοντας ότι ορισμένοι σύλλογοι προσφεύγουν στην πρακτική της πώλησης εισιτηρίων αποκλειστικά σε οπαδούς οι οποίοι υπογράφουν δέσμευση ότι θα ταξιδεύσουν με τα συγκεκριμένα ταξιδιωτικά πρακτορεία που ορίζει ο σύλλογος,

ΙΓ. έχοντας υπόψη ότι η τεράστια πλειοψηφία των οπαδών του ποδοσφαίρου είναι άτομα ειρηνικά και ότι πρέπει, ως εκ τούτου, αφενός να υπάρξει εγγύηση του πλήρους σεβασμού του δικαιώματος της ελευθερίας της κυκλοφορίας και αφετέρου να υπάρξει μια αποτελεσματική προστασία εναντίον των εκδηλώσεων βίας,

ΙΔ. εκτιμώντας την ανάγκη να υπάρξει διαφοροποίηση μεταξύ των ειρηνικών οπαδών, των δυνάμει βίαιων οπαδών και των βίαιων (χούλιγκανς) οπαδών, λαμβάνοντας δε υπόψη ότι μεταξύ αυτών των τελευταίων, θα πρέπει να υπάρχει διάκριση μεταξύ των προσώπων που διαπράττουν πράξεις χαρακτήρα ρατσιστικού, αντισημιτικού ή ξενόφοβου,

ΙΕ. έχοντας υπόψη ότι ένας αποτελεσματικός αγώνας κατά της βίας δεν μπορεί να αγνοεί τους βαθύτερους λόγους γι' αυτήν την αιτία και να περιορίζεται απλά να καταπολεμεί τα συμπτώματα,

ΙΣΤ. επικροτεί πρωτοβουλίες όπως εκείνη της Ένωσης Επαγγελματιών Ποδοσφαιριστών/Επιτροπής Ίσων Ευκαιριών με τίτλο «κλωτσείστε τον ρατσισμό έξω από το ποδόσφαιρο»,

ΙΖ. λαμβάνοντας υπόψη ότι η εφαρμογή ορισμένων πρακτικών μέτρων, βάσει κοινών προδιαγραφών, θα μπορούσε να συμβάλλει στην συγκράτηση του φαινομένου,

ΙΗ. έχοντας υπόψη το ρόλο που διαδραμάτισε το πρόγραμμα Εurathlon για μια καλύτερη κατανόηση και μια μεγαλύτερη αίσθηση αλληλεγγύης μεταξύ των ατόμων στην Ένωση, μέσω της συμμετοχής σε αθλητικές εκδηλώσεις,

ΙΘ. έχοντας υπόψη ότι η διοργάνωση του Ευρωπαϊκού Πρωταθλήματος 1996 στη Μεγάλη Βρετανία, του Παγκοσμίου Κυπέλλου 1998 στη Γαλλία και του Ευρωπαϊκού Πρωταθλήματος 2000 στο Βέλγιο και στην Ολλανδία απαιτεί να θέσει σε εφαρμογή η Ένωση μέτρα πρόληψης και αγώνα κατά του χουλιγκανισμού.

ΓΕΝΙΚΕΣ ΠΤΥΧΕΣ

1. Παρατηρεί ότι η συμμετοχή στον αθλητισμό, είτε με την ιδιότητα του αθλουμένου είτε με την ιδιότητα του θεατή, αποτελεί σημαντική κοινωνική και πολιτιστική δραστηριότητα[semigr ] παρατηρεί επίσης ότι τα αθλητικά γεγονότα είναι πολιτιστικά γεγονότα και πρέπει να διευκολυνθεί η πρόσβαση σε αυτά όλων των στρωμάτων της κοινωνίας[semigr ]

2. παρατηρεί ότι ο αθλητισμός είναι θέμα μεγάλου ενδιαφέροντος για εκατομμύρια ατόμων στην Ευρωπαϊκή Ένωση και ότι επομένως πρέπει να του δοθεί η δέουσα προσοχή τόσο σε ευρωπαϊκό όσο και σε εθνικό επίπεδο[semigr ]

3. παρατηρεί ότι υπάρχει ευρύ πρόβλημα χουλιγκανισμού και βίας πριν, κατά τη διάρκεια και μετά από τις συναντήσεις ποδοσφαίρου, και ιδιαίτερα τις διεθνείς, και πιστεύει ότι πρόκειται για διασυνοριακό πρόβλημα που τείνει να γενικευθεί και που πρέπει να αντιμετωπιστεί σε κοινοτικό επίπεδο[semigr ]

4. διαπιστώνει ότι τα σημερινά διεθνή προληπτικά μέτρα λαμβάνονται επί τη βάσει συμφωνιών συνεργασίας μεταξύ των κρατών μελών χωρίς να υπάρχει ενιαίο διεθνές νομικό πλαίσιο, πράγμα που έχει ήδη οδηγήσει σε παράπονα εκ μέρους πολιτών της Ένωσης για περιορισμό της ελεύθερης κυκλοφορίας των προσώπων και την απουσία σχετικής αντίδρασης[semigr ]

5. πιστεύει ότι με μία προληπτική αλλά και με μία κατασταλτική πολιτική απέναντι στον χουλιγκανισμό, το φαινόμενο θα μπορέσει να περιορισθεί και να επανευρεθεί σε ελεγχόμενα επίπεδα[semigr ]

6. συγχαίρει το Συμβούλιο της Ευρώπης για την εργασία που έχει επιτελέσει στον εν λόγω τομέα και επισημαίνει ειδικότερα τη σημαντική εργασία της Μόνιμης Επιτροπής της Ευρωπαϊκής Σύμβασης για τις βιαιότητες και την κακή συμπεριφορά θεατών στις αθλητικές εκδηλώσεις και ιδιαίτερα στις ποδοσφαιρικές συναντήσεις[semigr ]

7. διαπιστώνει ότι η Σύμβαση του Συμβουλίου της Ευρώπης για την καταπολέμηση της βίας στις ποδοσφαιρικές συναντήσεις διατηρεί όλη της την επικαιρότητα[semigr ] καλεί ως εκ τούτου όσα κράτη μέλη δεν την έχουν κυρώσει ακόμη να προβούν στην κύρωσή της και να εφαρμόσουν εμπράκτως τα μέτρα που περιγράφονται στη Σύμβαση[semigr ]

8. καλεί συνεπώς τις δημόσιες αρχές, τους αθλητικούς οργανισμούς και τους συλλόγους να θέσουν σε εφαρμογή τα μέτρα που προβλέπει η εν λόγω σύμβαση, μεριμνώντας ιδιαίτερα για τα εξής:

- σχεδιασμό των σταδίων κατά τρόπο που να εξασφαλίζει την ακεραιότητα των θεατών, με πολυάριθμες και χωριστές εξόδους και επίσης κατά τρόπο που να επιτρέπει την παρέμβαση των δυνάμεων της τάξεως και των υπηρεσιών πρώτων βοηθειών,

- το διαχωρισμό των ομάδων αντίπαλων οπαδών,

- την ελεγχόμενη πώληση των εισιτηρίων,

- την εγκατάσταση στα στάδια μεγαφώνων που να επιτρέπουν την επικοινωνία με το κοινό,

- την απαγόρευση εισαγωγής στα στάδια οινοπνευματωδών ποτών ή επικίνδυνων αντικειμένων ή αντικειμένων ικανών να χρησιμοποιηθούν για πράξεις βίας,

- την απαγόρευση εισαγωγής στα στάδια κάθε είδους συμβόλων (κασκόλ, σημαίες) ρατσιστικού ή ξενόφοβου χαρακτήρα, όπως π.χ. αγκυλωτοί σταυροί κλπ.,

- την εγκατάσταση σκάνερ στην είσοδο των σταδίων[semigr ]

9. θεωρεί ότι η αποκλειστική χρήση θέσεων καθήμενων είναι υπερβολική και ότι η εγκατάσταση «κλωβών» είναι επικίνδυνη, μειωτική και μπορεί να παρακινήσει σε βία[semigr ] θεωρεί αντιθέτως ότι πρέπει να ευονηθεί η συμμετοχή των γυναικών και των παιδιών στα αθλητικά γεγονότα προβλέποντας κερκίδες για οικογένειες[semigr ]

10. διαπιστώνει ότι το ισχύον σύστημα ευρετηρίου με κατάλογο καρτελών και η ανταλλαγή στοιχείων έχει ήδη οδηγήσει στον αποκλεισμό ή την εκδίωξη αθώων[semigr ]

ΚΟΙΝΩΝΙΚΗ ΚΑΙ ΠΡΟΛΗΠΤΙΚΗ ΠΟΛΙΤΙΚΗ

11. βλέπει στην αύξηση του αριθμού των «προγραμμάτων οπαδών» («fan projects») ένα εξαίρετο μέσο πρόληψης της βίας κατά τη διάρκεια των αθλητικών εκδηλώσεων, ενθαρρύνει ως εκ τούτου την ανάπτυξη παρόμοιων πρωτοβουλιών[semigr ]

12. υποστηρίζει για παράδειγμα πρωτοβουλίες όπως η διοργάνωση ενός Ευρωπαϊκού Κοινοβουλίου οπαδών από το Philosophy Football, στο πλαίσιο του Ευρωπαϊκού Πρωταθλήματος 1996[semigr ]

13. ζητεί από τους συλλόγους, από τις εθνικές ενώσεις, από την UEFA και από την FIFA να υποστηρίξουν οικονομικά, ο καθένας στο δικό του επίπεδο, τα σχέδια των οπαδών[semigr ] ζητεί η Επιτροπή από την πλευρά της να εξετάσει επειγόντως τη δυνατότητα χρηματοδότησης ενός περιορισμένου αριθμού σχεδίων των οπαδών στο πλαίσιο του Ευρωπαϊκού Πρωταθλήματος 1996 και του Παγκοσμίου Κυπέλλου 1998[semigr ]

14. καλεί όλα τα σωματεία σε μια πλήρη διαφάνεια στις οικονομικές πράξεις τους και ζητεί να αφιερώσουν ένα τμήμα των πόρων τους στην ενσωμάτωση των οπαδών στη ζωή του σωματείου, ιδιαίτερα με το να τους συνδέουν στη λήψη σημαντικών αποφάσεων[semigr ]

15. καλεί την Επιτροπή να αναλάβει ενέργειες κατά των ποδοσφαιρικών σωματείων που εφαρμόζουν το σύστημα της συνδυασμένης πώλησης εισιτηρίων και εκδρομικών πακέτων[semigr ]

16. θεωρεί ότι οι παίκτες οφείλουν να επιδεικνύουν υπεύθυνη συμπεριφορά και ότι είναι επιθυμητό να διατηρούν στενές σχέσεις με τους συλλόγους των οπαδών και τους οπαδούς, κρίνει ότι η συμπεριφορά των παικτών κατά τους αγώνες μπορεί να αποβεί αποφασιστική, καλεί επομένως τους παίκτες να απέχουν από κάθε βίαιη ή επιθετική συμπεριφορά και να εκφράζουν ανοιχτά την αποδοκιμασία τους για τη βία, τον ρατσισμό, τον αντισημιτισμό και τη ξενοφοβία, ενδεχομένως αρνούμενοι να παίξουν όταν παρατηρούνται βίαιες, ρατσιστικές, ξενόφοβες ή αντισημιτικές συμπεριφορές[semigr ]

17. καλεί την Επιτροπή, σε στενή συνεργασία με το Συμβούλιο της Ευρώπης να καθιερώσει από το 1997 - Ευρωπαϊκό Έτος για την καταπολέμηση του ρατσισμού - μια ευρωπαϊκή ημέρα κατά του ρατσισμού και υπέρ του fair-play στον αθλητισμό, η οποία θα έπρεπε να προβληθεί σε ολόκληρη την Ένωση από τα μέσα ενημέρωσης και στην οποία θα έπρεπε να πρωτοστατούν πασίγνωστες στο ευρωπαϊκό κοινό προσωπικότητες του αθλητισμού[semigr ]

18. προτείνει σε όλα τα σωματεία οπαδών να ορίσουν εντός αυτών υπαλλήλους (συνοδούς) που θα έχουν ως καθήκον να διευκολύνουν τη στελέχωση των θεατών και τη συνοδεία των ομάδων οπαδών κατά τη διάρκεια αγώνων που διεξάγονται στο εξωτερικό[semigr ]

19. ζητεί κατά τη διεξαγωγή διεθνών αγώνων να διοργανώνονται πολιτιστικά προγράμματα και προγράμματα υποδοχής που θα επιτρέπουν στους οπαδούς να επωφεληθούν από την παρουσία τους στη χώρα υποδοχής για να τη γνωρίσουν καλύτερα[semigr ]

20. εκφράζει την υποστήριξή του προς τις ενώσεις που αγωνίζονται κατά της βίας και του ρατσισμού στα γήπεδα[semigr ]

21. επαναλαμβάνει την πρότασή του να απονέμονται κάθε χρόνο τρία βραβεία, σε μια ομάδα, σε ένα συγκεκριμένο αθλητή και σε μια λέσχη οπαδών αντιστοίχως, που θα έχουν διακριθεί για τα αισθήματα ευγενούς άμιλλας[semigr ]

22. προτείνει την ανάπτυξη πρωτοβουλιών (ανταλλαγές, συναντήσεις κλπ.) που θα αποσκοπούν να προωθήσουν τις καλές σχέσεις μεταξύ οπαδών αντιθέτων ομάδων προκειμένου αυτοί οι ίδιοι να σκεφθούν στρατηγικές για την εξάλειψη των βιαίων συμπεριφορών[semigr ]

23. εκφράζει την ικανοποίησή του για το γεγονός ότι η Επιτροπή, σε συνεργασία με το Συμβούλιο της Ευρώπης, ξεκίνησε μία εκστρατεία για την προαγωγή του πνεύματος της ευγενούς άμιλλας[semigr ] ζητεί να συμμετάσχουν στενά σ' αυτήν την εκστρατεία οι παίκτες και οι ομάδες οπαδών[semigr ]

24. καλεί τα μέσα μαζικής ενημέρωσης να συμμετάσχουν στην προώθηση του σεβασμού και του ευ αγωνίζεσθαι στον αθλητισμό, να υποστηρίξουν την προαγωγή των θετικών αξιών του αθλητισμού και να αποφύγουν κάθε μορφή «έντονου εντυπωσιασμού» στην παρουσίαση πληροφοριών για τη βία στις αθλητικές εκδηλώσεις[semigr ]

25. αναγνωρίζει το σημαντικό ρόλο που μπορεί να παίξει η παιδεία και η ευαισθητοποίηση των νέων όσον αφορά την πρόληψη της βίας, ιδιαίτερα της ρατσιστικής, και την προαγωγή της ανοχής και καλεί όσους συμμετέχουν στην παιδεία είτε επίσημα είτε ανεπίσημα να ανταποκριθούν στις σχετικές τους ευθύνες[semigr ]

ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΠΡΟΣΩΠΩΝ

26. θεωρεί ότι τα μέτρα περιορισμού της ελεύθερης κυκλοφορίας των προσώπων θα πρέπει να αποσκοπούν αποκλειστικά τα άτομα εκείνα των οποίων η προηγούμενη διαγωγή, συμπεριλαμβανομένων των προηγουμένων καταδικών τους αφήνει να διαφανεί ότι αποτελούν πραγματική και σοβαρή απειλή για την δημόσια ασφάλεια[semigr ]

27. πιστεύει ότι η εθνικότητα ενός οπαδού δεν πρέπει να αποτελεί κριτήριο που θα επιτρέπει να απαγορεύεται η πρόσβαση στις αθλητικές εκδηλώσεις[semigr ]

28. θεωρεί ότι η διεξαγωγή ενός αγώνα δεν μπορεί σε καμία περίπτωση να αποτελέσει δικαιολογία για ελέγχους στα εσωτερικά σύνορα, εκτός και αν αυτοί δεν ξεπερνούν τα απολύτως αναγκαία μέτρα για την αντιμετώπιση μιας σοβαρής απειλής για τη δημόσια ασφάλεια και για την προστασία των δικαιωμάτων και ελευθεριών των άλλων πολιτών[semigr ]

29. φρονεί ότι η χάραξη πολιτικής στον εν λόγω τομέα πρέπει να καθοδηγηθεί από την ανάγκη επίτευξης κατάλληλης ισορροπίας μεταξύ διαφόρων δικαιωμάτων δηλαδή των δικαιωμάτων όλων των ατόμων, συμπεριλαμβανομένων και των οπαδών ποδοσφαιρικών ομάδων, για ελεύθερη κυκλοφορία στην Ευρωπαϊκή Ένωση[semigr ] των δικαιωμάτων εκείνων που επιθυμούν να παρακολουθήσουν τις ποδοσφαιρικές συναντήσεις σε ένα ασφαλές περιβάλλον[semigr ] και των δικαιωμάτων εκείνων που κατοικούν κοντά στα στάδια[semigr ]

30. πιστεύει ότι ο περιορισμός της πρόσβασης στα στάδια με σκοπό τη μείωση του επιπέδου της βίας θα πρέπει να πραγματοποιείται βάσει κοινών προδιαγραφών[semigr ]

31. αποδοκιμάζει το γεγονός ότι οι θεμελιώδεις διαφορές μεταξύ των νομοθεσιών των κρατών μελών καθιστούν δύσκολη τη δυνατότητα γενικευμένης εφαρμογής περιορισμών ως προς την πρόσβαση στα γήπεδα σε άλλα κράτη μέλη για άτομα που έχουν καταδικαστεί για βιαιοπραγίες σχετικές με το ποδόσφαιρο[semigr ]

32. επισημαίνει ότι μόνον εφόσον ένας οπαδός έχει καταδικασθεί είτε για πράξη βίας είτε για βιαιοπραγία σχετιζόμενη με το ποδόσφαιρο, θα μπορεί να παρεμποδίζεται νόμιμα από το να παρακολουθεί αγώνες εντός ή εκτός της χώρας του[semigr ]

ΑΣΤΥΝΟΜΙΚΑ ΚΑΙ ΔΙΚΑΣΤΙΚΑ ΜΕΤΡΑ

33. καλεί τα κράτη μέλη να εφαρμόσουν ή, ενδεχομένως, να υιοθετήσουν νομοθεσία που θα προβλέπει κατάλληλες ποινές για τα πρόσωπα που έχουν αναγνωρισθεί ως ένοχα για παραβάσεις που θα περιλαμβάνει μέτρα όπως η απαγόρευση της πρόσβασης στα στάδια για καθορισμένη χρονική περίοδο[semigr ]

34. καλεί τα κράτη μέλη να επαγρυπνούν ώστε οι θεατές που διαπράττουν πράξεις βίας ή άλλες αξιόποινες πράξεις να εντοπίζεται και να δικάζονται σύμφωνα με τον νόμο της χώρας όπου διαπράχθηκε το αδίκημα, και να γίνονται σεβαστά τα θεμελιώδη δικαιώματα των κατηγορουμένων, όπως για παράδειγμα το δικαίωμα αμερόληπτης υπεράσπισης, η χρήση διερμηνέων εάν οι κατηγορούμενοι δεν γνωρίζουν τη γλώσσα κλπ.[semigr ]

35. θεωρεί ότι η αστυνομική συνοδεία θα πρέπει να πραγματοποιείται από τοπικά όργανα της τάξης, που θα συνοδεύονται κατά τη διάρκεια διεθνών αγώνων και, μετά από την αναγκαία διαβούλευση και τη συμφωνία με τις αρμόδιες αρχές, από όργανα της τάξης που θα προέρχονται από τον ίδιο τόπο από όπου και η ομάδα (οι ομάδες) που μετακινούνται[semigr ]

36. τάσσεται υπέρ της ενίσχυσης της διεθνούς αστυνομικής συνεργασίας με σκοπό την ανάληψη ενός αποτελεσματικότερου αγώνα κατά της βίας στα γήπεδα[semigr ] θεωρεί ότι η ανταλλαγή πληροφοριών σχετικά με τους οπαδούς που έχουν αναγνωρισθεί ως ένοχοι για πράξεις χουλιγκανισμού πρέπει να μπορεί να πραγματοποιείται με σεβασμό των κριτηρίων που έχουν εκδοθεί από το Συμβούλιο της Ευρώπης σχετικά με την προστασία των δεδομένων προσωπικού χαρακτήρα[semigr ]

37. καλεί τις αρμόδιες αρχές να παράσχουν στις αστυνομικές δυνάμεις την κατάλληλη εκπαίδευση, με στόχο τη σωστή πλαισίωση των οπαδών και την αντιμετώπιση των ενδεχομένων βίαιων παρεκτροπών[semigr ]

38. θεωρεί ότι οι αστυνομικές δυνάμεις που συνήθως συνοδεύουν τους οπαδούς οφείλουν να συμπεριφέρονται κατά τρόπο που να μην προκαλεί εκδηλώσεις βίας[semigr ]

39. ζητεί από τα ενδιαφερόμενα σωματεία να λάβουν μέτρα ώστε να παρεμποδισθεί ο εκφοβισμός παικτών και οπαδών από οργανώσεις φανατικών οπαδών[semigr ]

40. εφιστά την προσοχή όλων των ενδιαφερομένων και των αρμοδίων στο ρατσιστικό, ιδίως δε αντισημιτικό, ξενόφοβο και αντικοινωνικό, χαρακτήρα που λαμβάνουν συχνά οι εκδηλώσεις σωματικής ή φραστικής βίας[semigr ] ζητεί από όλα τα ενδιαφερόμενα μέρη υπευθυνότητα και δέσμευση στην αντιμετώπιση των αιτιών αυτού του είδους της βίας[semigr ]

41. τάσσεται υπέρ της επιβολής ποινών στα σωματεία τα οποία ανοικτά ανέχονται την έκφραση βίας και ρατσιστικού μίσους[semigr ]

42. θεωρεί απαράδεκτες τις πρακτικές, κατά τη διάρκεια διεθνών αγώνων, που συνίστανται στη σύλληψη, κράτηση ή απέλαση οπαδών που δεν έχουν διαπράξει τίποτα αξιόποινο, συχνότατα βάσει της εθνικότητάς τους, ή για οποιοδήποτε άλλο μη δικαιολογημένο τρόπο[semigr ]

43. θεωρεί ότι αυστηροί έλεγχοι ασφαλείας θα πρέπει να πραγματοποιούνται στην είσοδο και πέριξ των σταδίων κατά τρόπον ώστε να αποφεύγεται το γεγονός, άτομα να εισάγουν επικίνδυνα αντικείμενα ή υλικά εξτρεμιστικής προπαγάνδας, ρατσιστικής και ξενόφοβης, όπως φυλλάδια, επιγραφές κλπ.

44. εκφράζει την επιθυμία κατά τη διάρκεια της αναθεωρήσεως της Συνθήκης για την Ευρωπαϊκή Ένωση, να συμπεριληφθεί στη συνθήκη ένα άρθρο για τον αγώνα κατά του ρατσισμού, του αντισημιτισμού και της ξενοφοβίας[semigr ]

45. καλεί την Επιτροπή να συγκεντρώσει και να ενημερώσει τα υφιστάμενα στοιχεία στα κράτη μέλη σχετικά με το πρόβλημα του χουλιγκανισμού ως πολυδιάστατο κοινωνικό φαινόμενο[semigr ]

46. καλεί την Επιτροπή να του υποβάλλει ετησίως έκθεση επί των αποτελεσμάτων των λαμβανομένων μέτρων και επί της εξελίξεως της καταστάσεως στο θέμα της βίας στον αθλητισμό καθώς και επί των ενδεχομένων συνεργειών μεταξύ των ποδοσφαιρικών εταιρειών και ορισμένων ρατσιστικών και εξτρεμιστικών οργανώσεων[semigr ]

47. ζητεί να πραγματοποιηθούν εκτενείς μελέτες ως προς την προέλευση του χουλιγκανισμού, ως προς το ρόλο των εξτρεμιστικών οργανώσεων έναντι των οπαδών και ως προς τους τρόπους με τους οποίους τα μέσα μαζικής ενημέρωσης μπορούν να έχουν θετική επίδραση συμβάλλοντας στην πρόληψη της βίας στον αθλητισμό που σχετίζεται με τον χουλιγκανισμό[semigr ]

48. συγχαίρει την Μονάδα Αθλητισμού της ΓΔ Χ για την έως τώρα εργασία της και υπογραμμίζει τη σημασία του να συνεχίσει να υπάρχει ξεχωριστή θέση στον προϋπολογισμό για τον αθλητισμό[semigr ]

49. εκφράζει την επιθυμία να ενημερωθεί από το Συμβούλιο και από την ομάδα K4 σχετικά με τα προληπτικά μέτρα που πρόκειται να λάβουν τα κράτη μέλη για την πρόληψη της βίας κατά την τέλεση των ποδοσφαιρικών αγώνων του Πανευρωπαϊκού Πρωταθλήματος 1996[semigr ]

50. επιθυμεί όπως το Συμβούλιο, στο πλαίσιο του Τρίτου Πυλώνα, προχωρήσει στην εκπόνηση σύμβασης για την αντιμετώπιση της βίας στις ποδοσφαιρικές συναντήσεις, όπου, μεταξύ άλλων, θα προσδιορίζεται η έννοια του οπαδού που εγκυμονεί κινδύνους και όπου θα καθορίζονται σαφείς κανόνες για την εκπόνηση, συγκέντρωση, επεξεργασία και ανταλλαγή πληροφοριών μεταξύ των κρατών μελών σχετικά με πολίτες της Ένωσης και όπου θα καθορίζονται τα δικαιώματα στον τομέα της πληροφόρησης και επικοινωνίας και η προσφυγή οιουδήποτε ατόμου που αποτελεί αντικείμενο της διαδικασίας ανταλλαγής πληροφοριών[semigr ]

51. θεωρεί ότι ο αγώνας κατά της βίας στον αθλητισμό θα πρέπει να πραγματοποιηθεί στα πλαίσια του σεβασμού των δικαιωμάτων των θεμελιωδών ελευθεριών και ότι ύψιστη προτεραιότητα πρέπει να είναι η εξασφάλιση ότι κάθε προσπάθεια καταβάλλεται για την ενθάρρυνση μιας μη βίαιης κουλτούρας μεταξύ των φανατικών οπαδών των ποδοσφαιρικών ομάδων[semigr ]

52. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, καθώς στις κυβερνήσεις των κρατών μελών, στην Διεθνή Ολυμπιακή Επιτροπή, στην UEFA και στη FIFA.